16. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Α9-1808 της 11/17 Ιουλ. 1984 (ΦΕΚ Β΄ 477) Προϋποθέσεις πώλησης εμπορευμάτων με εκπτώσεις και προσφορές. Έχοντας υπόψη: 1.Το Νόμ. 400/76 «περί Υπουργικού Συμβουλίου και Υπουργείων» όπως τροποποιήθηκε με το Νόμ. 1266/82. 2.Το Π.Δ. 607/76 «περί του Οργανισμού του Υπουργείου Εμπορίου» όπως τροποποιήθηκε και συμπληρώθηκε με το Π.Δ. 928/79. 3.Το Νόμ. 146/1914 «περί αθεμίτου ανταγωνισμού». 4.Το Ν.Δ. 136/46 «περί Αγορανομικού Κώδικα» όπως τροποποιήθηκε και συμπληρώθηκε αργότερα. 5.Το άρθρ. 15 του Νόμ. 802/78 «περί τροποποιήσεως και συμπληρώσεως του Νόμ. 3475/55 περί τυποποιήσεως νωπών αγροτικών προϊόντων και ιδρύσεως κεντρικών και τοπικών αγορών αυτών και μερικών άλλων διατάξεων». 6.Την υπ’ αριθ. Α9-2369/22.9.83 υπουργική απόφαση «περί προϋποθέσεων πώλησης εμπορευμάτων με εκπτώσεις και προσφορές» και 7.Το σχετικό υπόμνημα του Συνδέσμου Προωθήσεως Ελληνικών Προϊόντων, αποφασίζουμε: Άρθρ.1.-1.Επιτρέπεται από τις Επιχειρήσεις η πώληση εμπορευμάτων με μειωμένες τιμές, λόγω τέλους εποχής, κατά το χρονικό διάστημα από 1ης έως 20 των μηνών Φεβρουαρίου και Αυγούστου εκάστου έτους. 2.Οι τηρούμενοι από τις Επιχειρήσεις κατάλογοι των τιμών πωλήσεων που ισχύουν πριν από την περίοδο των εκπτώσεων θα βρίσκονται στη διάθεση των αρμοδίων οργάνων για έλεγχο. 3.Απαγορεύεται η χρησιμοποίηση από τις Επιχειρήσεις οποιασδήποτε μεθόδου, που αποσκοπεί στην, κατά έμμεσον και συγκαλυμένο τρόπο, πώληση εμπορευμάτων με μειωμένες τιμές, εκτός των περιόδων που αναφέρονται παραπάνω. Στην έννοια της παραπάνω απαγόρευσης περιλαμβάνεται και η αναγγελία ή γνωστοποίηση πώλησης ή παροχής υπηρεσιών κάθε είδους με μειωμένες τιμές που πραγματοποιούνται από τα μέσα μαζικής ενημέρωσης (ραδιόφωνο, τηλεόραση, τύπος, τοιχοκολλήσεις, φέιγ-βολάν) ή από οποιοδήποτε άλλο μέσον (σε κινηματογράφους, θέατρα, αγωνιστικούς χώρους κλπ.). Άρθρ.2.-Με την επιφύλαξη των διατάξεων του Νόμ. 146/1914 «περί αθεμίτου ανταγωνισμού», επιτρέπεται στις Επιχειρήσεις η διενέργεια «προσφορών» με τους παρακάτω όρους: 1.Οι «προσφορές» να γίνονται στο εσωτερικό του καταστήματος και σε ένα μόνο από τα πωλούμενα, από την Επιχείρηση, είδη, με εξαίρεση τα πολυκαταστήματα όπου αυτές μπορούν να επεκταθούν σε δύο το πολύ είδη. 2.Το χρονικόν διάστημα των «προσφορών» δεν θα πρέπει να είναι μεγαλύτερο των 10 εργασίμων ημερών για κάθε είδος. 3.Στα πωλούμενα με «προσφορές» είδη πρέπει να υπάρχει πινακίδα με την ένδειξη «προσφορά», όπου θα αναγράφεται μία και μόνο τιμή. Στην ίδια πινακίδα πρέπει να αναφέρονται η ποιότητα, καθώς και η προέλευση του προσφερομένου είδους. 4.Απαγορεύεται η προβολή και η διαφήμιση του προσφερομένου είδους τόσο στην πρόσοψη του καταστήματος όσο και στις προθήκες (βιτρίνες) αυτού. 5.Απαγορεύεται η διαφήμιση των «προσφορών» από τα μέσα μαζικής ενημέρωσης, όπως αυτά αναφέρονται αναλυτικά στην παρ. 2 του προηγουμένου άρθρου. 6.Απαγορεύεται η διενέργεια «προσφορών» κατά τους μήνες Ιανουάριο και Ιούλιο. Άρθρ.3.-1.Επιτρέπεται, κατά παρέκκλιση των άρθρ. 1ου και 2ου της παρούσας απόφασης από τις επιχειρήσεις η πώληση ελληνικών εμπορευμάτων, με ειδικές τιμές, κατά το χρονικό διάστημα από 20 μέχρι 31 Ιουλ. 1984, ως «10ήμερο Προωθήσεως Ελληνικών Προϊόντων». 2.Κατά την διάρκεια του παραπάνω «10ημέρου Προωθήσεως Ελληνικών Προϊόντων», τα καταστήματα δύνανται να προβαίνουν σε εκπτώσεις οιουδήποτε ύψους, οι οποίες όμως πρέπει απαραιτήτως να αναγράφονται πάνω στις πινακίδες πωλήσεως είτε σαν ποσοστά είτε ποσοτικά σε δραχμές. (Αντί για τη σελ. 162,01(α) Σελ. 162,01(β) Τεύχος Θ123 - Σελ. 5 Αθέμιτος Ανταγωνισμός 11.Δ.α.14-16 Άρθρ.4.-1.Οι παραβάτες των διατάξεων της απόφασης αυτής, που ισχύει σε ολόκληρη την Επικράτεια, διώκονται και τιμωρούνται σύμφωνα με τις διατάξεις του άρθρ. 31 του Ν.Δ. 136/1946 «περί Αγορανομικού Κώδικος», σε συνδυασμό με τις διατάξεις του άρθρ. 15 του Νόμ. 802/10/78. 2.Η απόφασή μας με αριθ. πρωτ. Α92369/22.9.83 καταργείται. Η απόφασή μας αυτή να δημοσιευθεί στην Εφημερίδα της Κυβέρνησης και να ανακοινωθεί στον ημερήσιο τύπο. Σελ. 162,02(β) Τεύχος Θ123 - Σελ. 6 11.Δ.α.16 Αθέμιτος Ανταγωνισμός 